Euroopa Liidu Teataja L 236 , 23/09/2003 Lk 0869 - 0870



C. VEE KVALITEET 1. 31983 L 0513: nõukogu direktiiv 83/513/EMÜ, 26. september 1983, kaadmiumi heitkoguste piirväärtuste ja kvaliteedieesmärkide kohta (EÜT L 291, 24.10.1983, lk 1); viimati muudetud järgmise aktiga: - 31991 L 0692: nõukogu direktiiv 91/692/EMÜ, 23.12.1991 (EÜT L 377, 31.12.1991, lk 48). Erandina direktiivi 83/513/EMÜ artiklist 3 ja I lisast ei kohaldata Maltal vette väljutatavate kaadmiumi heitkoguste piirväärtusi, millele on osutatud direktiivi 76/464/EMÜ (teatavate ühenduse veekeskkonda väljutatavate ohtlike ainete põhjustatava saaste kohta) [6] artiklis 1, kuni 31. detsembrini 2004 Ras il-Ħobż äravoolukoha suhtes, kuni 31. detsembrini 2006 Iċ-Ċumnija äravoolukoha suhtes ja kuni 31. märtsini 2007 Wied Għammieqi äravoolukoha suhtes. 2. 31986 L 0280: nõukogu direktiiv 86/280/EMÜ, 12. juuni 1986, teatavate direktiivi 76/464/EMÜ lisa I loendis sisalduvate ohtlike ainete heitkoguste piirväärtuste ja kvaliteedieesmärkide kohta (EÜT L 181, 4.7.1986, lk 16); viimati muudetud järgmise aktiga: - 31991 L 0692: nõukogu direktiiv 91/692/EMÜ, 23.12.1991 (EÜT L 377, 31.12.1991, lk 48). Erandina direktiivi 86/280/EMÜ artiklist 3 ja II lisast ei kohaldata Maltal vette väljutatavate kloroformi heitkoguste piirväärtusi, millele on osutatud direktiivi 76/464/EMÜ (teatavate ühenduse veekeskkonda väljutatavate ohtlike ainete põhjustatava saaste kohta) [6] artiklis 1, 30. septembrini 2004 Marsa ja Delimara elektrijaamade suhtes, kuni 31. detsembrini 2004 Ras il-Ħobż, äravoolukoha suhtes, kuni 31. detsembrini 2006 Iċ-Ċumnija äravoolukoha suhtes ja kuni 31. märtsini 2007 Wied Għammieq äravoolukoha suhtes. Lisaks sellele ei kohaldata Maltal trikloroetüleeni ja perkloroetüleeni heitkoguste piirväärtusi kuni 31. detsembrini 2004 Ras il-Ħobż, äravoolukoha suhtes, kuni 31. detsembrini 2006 Iċ-Ċumnija äravoolukoha suhtes ja kuni 31. märtsini 2007 Wied Għhammieq äravoolukoha suhtes. 3. 31991 L 0271: nõukogu direktiiv 91/271/EMÜ, 21. mai 1991, asulareovee puhastamise kohta (EÜT L 135, 30.5.1991, lk 40); muudetud järgmise aktiga: - 31998 L 0015: komisjoni direktiiv 98/15/EÜ, 27.2.1998 (EÜT L 67, 7.3.1998, lk 29). a) Erandina direktiivi 91/271/EMÜ artiklist 3 ei kohaldata asulareovee kogumissüsteeme käsitlevaid nõudeid Maltal täielikult kuni 31. oktoobrini 2006 vastavalt järgmistele vahe-eesmärkidele: - ühinemiskuupäevaks tagatakse direktiivi täitmine Marsa Landis ja Gozo-Mainis, mis annavad 24 % biolagundatavast kogukoormusest; - 30. juuniks 2004 tagatakse direktiivi täitmine Lõuna-Maltal, mis annab 67 % biolagundatavast kogukoormusest; - 31. detsembriks 2005 tagatakse direktiivi täitmine Gozo saarel Gharbis ja Gozo saarel Naduris, mis annavad 1 % biolagundatavast kogukoormusest; b) Erandina direktiivi 91/271/EMÜ artiklist 4 ei kohaldata asulareovee töötlemist käsitlevaid nõudeid Maltal täielikult kuni 31. märtsini 2007 vastavalt järgmistele vahe-eesmärkidele: - ühinemise kuupäevaks tagatakse direktiivi täitmine Marsa Landis, mis annab 19 % biolagundatavast kogukoormusest; - 31. oktoobriks 2004 tagatakse direktiivi täitmine Gozo-Mainis, mis annab 5 % biolagundatavast kogukoormusest; - 31. detsembriks 2005 tagatakse direktiivi täitmine Gozo saarel Gharbis ja Gozo saarel Naduris, mis annavad 1 % biolagundatavast kogukoormusest; - 31. oktoobriks 2006 tagatakse direktiivi täitmine Põhja-Maltal, mis annab 8 % biolagundatavast kogukoormusest. 4. 31998 L 0083: nõukogu direktiiv 98/83/EÜ, 3. november 1998, joogivee kvaliteedi kohta (EÜT L 330, 5.12.1998, lk 32). Erandina direktiivi 98/83/EÜ artikli 5 lõikest 2 ja artiklist 8 ning I lisa B osast ei kohaldata Maltal kuni 31. detsembrini 2005 fluoriidi ja nitraatide piirväärtusi. [6] EÜT L 129, 18.5.1976, lk 23. Direktiivi on viimati muudetud direktiiviga 2000/60/EÜ (EÜT L 327, 22.12.2000, lk 1). --------------------------------------------------